wickkiey/tamil-wikipedia-chunked huggingface dataset:
# வே. மாசிலாமணி

## பணிகள்

மாசிலாமணி ஐயர், மதுரையிலும், பசுமலையிலும் பொதுக் கல்வி கற்றார். பின்பு 1884 இல் மதுரை இறையியல் கல்லூரியில், இறையியல் பயின்றார். பின்பு, 1888 இல், அதே கல்லூரியில் ஆசிரியராகவும், விடுதிக் கண்காணிப்பாளராகவும், உபதேசியாராகவும் பணியாற்றினார். பின்னர் பசுமலை இறையியல் பள்ளியிலும் பணியாற்றினார். 1890 இல், தென் ஆர்க்காடு மாவட்டத்திலுள்ள திருக்கோவிலூர் நகரின் கிழக்கே சீலோவாம் ஊரில் உள்ள டேனிய மிஷன் பள்ளியில் அவருடைய நண்பர் விசுவாசம் ஆலோசனையின் பேரில், ஆசிரியர் பணியில் சேர்ந்தார். பின்பு அதே பள்ளியில், 1893 இல் தலைமை ஆசிரியர் பொறுப்பையும் ஏற்றார். அன்று இருந்த டேனிய மிஷன்தான் இன்று ஆர்க்காடு லுத்தரன் சபையாக மாறியுள்ளது.
# வே. மாசிலாமணி

## ஆன்மிகப் பணிகள்

1892ல் சீலோவாமில் உள்ள ஆலயத்தில் நடைபெற்ற மாதாந்தர ஊழியர் கூட்டத்தில், தேவசெய்தி அளித்த அருள்திரு.என்.பி. ஆன்சன், "எல்லோரும் பிரசங்கம் பண்ணலாம், ஆனால் எல்லோரும் சாட்சி சொல்ல முடியாது", என்று சொன்ன வாசகம், மாசிலாமணி உள்ளத்தில் ஒரு மனமாற்றத்தை உண்டு பண்ணியது. அவரை ஒரு உண்மையான ஊழியக்காரராய் உருவாக்கியது. 1897 இல் மீண்டும் அமெரிக்கன் மிஷனில் சேர்ந்து நான்கு ஆண்டுகள் உபதேசியாராய்ப் பணியாற்றி, 1901ல் குரு பட்டம் பெற்றார்.  
அதன் பின்பு, 1901 முதல் 1906 வரை, மதுரையிலிருந்து மானாமதுரை செல்லும் வழியிலுள்ள, அமெரிக்கன் மிஷன் முதன் முதலில் தொடங்கப்பட்ட ஊர்களில் ஒன்றான, திருப்புவனத்தில் குருத்துவப் பணியையும், பசுமலை இறையியல் கல்லூரியில் ஆசிரியர் பணியையும் செய்தார்.  
பின்னர், 1907ல், சகோதரர் ஜோசப் பெஞ்சமின் ஐயருடன், டேனிய சபையில் சேர்ந்தனர். அதனால் இருவரும் திருவண்ணாமலைக்குக் குடி பெயர்ந்தனர். மாசிலாமணி ஐயர் 1907ல், டேனிஷ் மிஷன் உபதேசியார் பயிற்சிப் பள்ளியில் ஆசிரியராகச் சேர்ந்தார். பின்னர் சீலோவாமின் அருகில் உள்ள செங்கல் மேட்டில் குருசேகரப் போதகராய்ப் பொறுப்பேற்றார். பிறகு 1915 முதல் 1929 வரை சாரோனில் போதகராய்ப் பணியாற்றி, 1929ல் பணி ஓய்வு பெற்றார். இவர் மிகுதியும் திருக்கோவிலூரின் அருகில் உள்ள சீலோவாம், செங்கல்மேடு, சுவிசேஷபுரம், கீழகுண்டூர் மற்றும் திருவண்ணாமலையிலுள்ள சாரோன், தண்டரை, மோட்டுவாய் ஆகிய கிராமங்களில் ஊழியம் செய்தார்.  
1932ல், மாசிலாமணி ஐயர், தனது 74வது வயதில் காலமானார். இவருடைய கல்லறையும், இவரின் சகோதரர், ஜோசப் பெஞ்சமின் ஐயரின் கல்லறையும் அருகருகே திருவண்ணாமலையில் இருக்கின்றன.
# வே. மாசிலாமணி

## குடும்பம்

மாசிலாமணி ஐயருக்கு, ஏழு பிள்ளைகள் - அவர்கள் முறையே, தாயம்மாள் வேதமணி, நேசமணி, கிளாரா, லிதியாள், சாமுவேல், பால், நவம் ஆகியோர் ஆவர்.
# வே. மாசிலாமணி

## சிறப்புகள்

- தமிழ் இலக்கியங்களில், குறிப்பாக நாட்டுப்புற இலக்கியங்களில் ஈடுபாடு கொண்டவர். கிறிஸ்தவ இலக்கியப் பணியாற்றியவர். இசை ஞானமுடையவர். கருநாடக இசையில் அதிக ஆர்வமுடைய்வர். இசைக்கருவி மீட்டுவதில் வல்லவர்.
- திருவிழாக்களிலும், வாரச் சந்தையிலும் பாடல்கள் பாடுவார். இசை மூலம் இயேசுவின் செய்திகளைக் கூறுவார்.
- கிராமிய ஊழியத்தில் அதிக நாட்டம் கொண்டிருந்தார். பாடல்கள் எழுதி, இசை அமைத்து, இசைக்கருவி மீட்டிப் பாடக்கூடியவர்.
# வே. மாசிலாமணி

## பாடல்கள்

மாசிலாமணி ஐயரின் 11 பாடல்கள் “தமிழ்க் கிறிஸ்தவக் கீர்த்தனையில்” இடம் பெற்றுள்ளன.  
- முத்துக்கமலம் இணைய இதழில் பேராசிரியர். எ. சிட்னி சுதந்திரன் கட்டுரை
# தமிழ்க் கிறித்தவப் பாடல் நூல்கள்

1853ம் ஆண்டில், “கிறிஸ்தவ இலக்கியச் சங்கம்” (Christian Literary Society - CLS), தமிழகத்தில் பல்வேறு சபைகளில் பாடப்பட்டு வந்த பாடல்களிருந்து நல்ல பாடல்களைத் தேர்வு செய்து, எல்லா சீர்திருத்தத் திருச்சபைகளும் பயன்படுத்தும் விதமாக கிறிஸ்தவப் பாடல்கள் அடங்கிய தொகுப்பு நூல் ஒன்றினை வெளியிட்டது. இதனைத் திறம்பட செய்தவர் அருள்திரு. வெப் ஐயர் ஆவார்கள்.  
அதன் பின்பு, 1870ம் ஆண்டில், கனம். வாஷர்பான் ஐயர் தலைமை வகித்து நடத்திய கிறிஸ்தவ இலக்கியச் சங்கக் கூட்டத்தில், புதிய பாடல்கள் சேர்க்கப்பட்டன. பழைய பாடல்கள் திருத்தப்பட்டன. இதனால் நூல் பெரிதானது. ஜே.எஸ். சாண்ட்லர் ஐயர், மூன்றாம் பதிப்பில் இன்னும் பல புதிய கீர்த்தனைகளைச் சேர்த்தார்.  
1926ம் ஆண்டில் வெளிவந்த நான்காம் பதிப்பை, லுத்தரன் சபையைத் தவிர மற்ற எல்லா சீர்திருத்தத் திருச்சபைகளும் உபயோகப்படுத்தின.  
1950ம் ஆண்டு, மே மாதம், எச்.ஏ. பாப்லி அவர்கள் தலைமையில், கிறிஸ்தவ இலக்கியச் சங்கம,; குன்னூரில் கூடி, லுத்தரன் சபைக்கான 35 பாடல்களையும், அத்தோடு, திருப்பத்தூர், “ஆசிரம பாமாலை“, சங்கை ஜே. ஏ. சாமுவேல் இயற்றிய “கைப்பிரதிப் பாடல்கள்”, கருணாகரபுரியில் அச்சிடப் பெற்ற “கிறிஸ்தவக் கீர்த்தனை மாலை”, “திருமறையூர் இன்னிசைப் பாக்கள்”, ஆசிரியர் எஸ். மாசிலாமணி இயற்றிய “கிறிஸ்தவ இன்னிசைப் பாக்கள்” ஆகிய நூல்களிலிருந்து தெரிவு செய்யப்பட்ட கீர்த்தனைகளையும் சேர்த்து, மொத்தம் சுமார் 70 கீர்த்தனைகள், புதிய பொது கீர்த்தனை நூலில் இடம் பெறச் செய்தனர். அத்தோடு, அநேக பழைய, பயன்படுத்தாத கீர்த்தனைகளையும் நூலிலிருந்து நீக்கினர். இந்தப் புத்தகம் “கிறிஸ்தவக் கீர்த்தனைகள்”, என்கிற பாடல் புத்தகமாக வெளியிடப்பட்டது. இதில் இடம் பெற்ற அத்தனைப் பாடல்களும் கர்நாடக இசையை அடிப்படையாகக் கொண்டு, ராகத்தோடும், தாளத்தோடும் அமைந்தவையாகும். இப்புத்தகத்தில் 400 பாடல்கள் இடம் பெற்றுள்ளன. அவற்றுள், 132 பாடல்கள், 23 குருமார்களால் (ஐயர்), இயற்றப்பட்டவை.  
1988ல், வழக்கில் இல்லாத பாடல்கள் நீக்கப்பட்டு, புதுப் பாடல்கள் சேர்க்கப்பட்டு, பதினான்காவது திருத்திய, விரிவாக்கப் பதிப்பு, “கிறிஸ்தவக் கீர்த்தனைகளும், புத்தெழுச்சி கீதங்களும்”, என்ற பாடல் புத்தகம் வெளியிடப்பட்டது. இத்தொகுப்பில் புதிதாக சேர்க்கப்பட்ட பெரும்பான்மையான பாடல்கள், தமிழ்நாடு இறையியல் கல்லூரியில் சுமார் இருபது ஆண்டுகளாகப் பயன்படுத்தப்பட்டு வந்த பாடல்களாகும். இப்பாடல்கள் கர்நாடக இசையில் அமையாதவைகளாகும்.  
1980ல், நெல்லை திருச்சபையின், இருநூறாண்டு நிறைவு விழா நினைவாக, திருநெல்வேலி திருமண்டலம், “கீதங்களும் கீர்த்தனைகளும்”, என்ற பாடல் புத்தகத்தை வெளியிட்டது. இதில் பாமாலைப் பாடல்கள், கீர்த்தனைப் பாடல்கள், புத்தெழுச்சிப் பாடல்கள், ஜெபப்புத்தகம் ஆகியவைகள் அடங்கும். இது ஒரு நல்ல புத்தகம். நாம் பாடும் அனைத்துப் பாடல்களும் ஒரே புத்தகத்தில் இடம் பெற்றுள்ளது போற்றுதற்குரியது. ஆனாலும் இந்நூலில் ஒரு குறை, அது யாதெனில், பாடலாசிரியர் அகராதி அல்லது கவிஞர் அகராதி விடுபட்டுப் போயிருப்பதுதான்.
# தமிழ்க் கிறித்தவப் பாடல் நூல்கள்

## வெளி இணைப்பு

- முத்துக்கமலம் இணைய இதழில் பேராசிரியர். எ. சிட்னி சுதந்திரன் எழுதிய “தமிழ் கிறிஸ்தவக் கீர்த்தனைகள்” கட்டுரை
# தமிழகப் போர்ப் படைகள்

பண்டைய காலத்தில் தமிழகத்தில், தங்களுடைய நாட்டின் எல்லைகளையும் குடிமக்களையும் பாதுகாப்பதற்காக மன்னர்கள் படைகளை வைத்திருந்தனர். இப்படி பாதுகாப்பிற்காக வைக்கப்பட்டிருந்த படைகள்  
1. பல்தரப் படைகள்
1. இருநிலைப் படை
1. நான்கு வகைப் படை
1. நான்கு வகுப்புப் படை
1. ஐந்து உறுப்புப் படை  
-என்று அதன் தரம், நிலை, வகை, வகுப்பு, உறுப்பு என்கிற பிரிவுகளின் கீழ் பிரிக்கப் பட்டிருந்தது.  
இவை தவிர பண்டையப் படைகளை அதன் அடக்கத்தைக் கொண்டு  
1. பண்டைய படை வகுப்புப் பெயர்கள்  
என்றும் 19 பிரிவுகளாகப் பிரித்து இருக்கின்றனர்.
# தமிழகப் போர்ப் படைகள்

## பல்தரப் படைகள்

படைகளை அதனுடைய தர அடிப்படையில் பதினாறு விதமாகப் பிரித்துள்ளனர்.  
1. மூலப் படை
1. உரிமைப் படை
1. கூலிப் படை
1. துணைப் படை
1. அமயப் படை
1. வன் படை
1. பயிற்சிப் படை
1. பயிற்சியில் படை
1. குழுப் படை
1. தனிப் படை
1. கருவி பெறு படை
1. தற்கருவிப் படை
1. ஊர்திப் படை
1. தன் ஊர்திப் படை
1. கானப் படை
1. பகைவிடு படை
# தமிழகப் போர்ப் படைகள்

## பல்தரப் படைகள்

### மூலப்படை

தினமும் பயிற்சி செய்து கொண்டு நெடுங்காலமாக நிலைத்துள்ள சேனையை மூலப்படை என்பர்.
# தமிழகப் போர்ப் படைகள்

## பல்தரப் படைகள்

### உரிமைப் படை

மான்யம், உண்பளம் பெற்று அதன் காரணமாகப் போர் நேர்ந்த காலத்தில் அரசனுக்காகப் போரிடும் சேனையை உரிமைப் படை என்பர்.
# தமிழகப் போர்ப் படைகள்

## பல்தரப் படைகள்

### கூலிப் படை

போர்க்காலத்தில் மட்டும் கூலிக்காகப் பணியாற்றும் சேனையை கூலிப் படை என்பர்.
# தமிழகப் போர்ப் படைகள்

## பல்தரப் படைகள்

### துணைப் படை

நட்பு காரணமாகப் போரில் உதவும் சேனையை துணைப் படை என்பர்.
# தமிழகப் போர்ப் படைகள்

## பல்தரப் படைகள்

### அமயப் படை

அவசர நிலையில் சேர்க்கப்படும் சேனையை அமயப் படை என்பர். இது புதுப் படை என்பர்.
# தமிழகப் போர்ப் படைகள்

## பல்தரப் படைகள்

### வன் படை

நாட்டுப் பற்றால் ஏற்பட்ட மன எழுச்சி காரணமாக அமையும் சேனையை வன் படை என்பர்.
# தமிழகப் போர்ப் படைகள்

## பல்தரப் படைகள்

### பயிற்சிப் படை

போர்ப் பயிற்சி கற்ற சேனையை பயிற்சிப் படை என்பர்.
# தமிழகப் போர்ப் படைகள்

## பல்தரப் படைகள்

### குழுப் படை

மன்னன் அமைத்த தலைவனை உடைய சேனையை குழுப் படை என்பர்.
# தமிழகப் போர்ப் படைகள்

## பல்தரப் படைகள்

### தனிப் படை

தலைவன் இன்றித் தாமாகவே இயங்கும் சேனையை தனிப் படை என்பர்.
# தமிழகப் போர்ப் படைகள்

## பல்தரப் படைகள்

### கருவி பெறு படை

அரசனால் வழங்கப்படும் போர்க் கருவிகளைப் பெற்று விளங்கும் சேனையை கருவி பெறு படை என்பர்.
# தமிழகப் போர்ப் படைகள்

## பல்தரப் படைகள்

### தற்கருவிப் படை

தத்தம் போர்க் கருவிகளைக் கொண்டு போர் செய்யும் சேனை தற்கருவிப் படை என்று என்பர்.
# தமிழகப் போர்ப் படைகள்

## பல்தரப் படைகள்

### ஊர்திப் படை

காவலனால் தரப்பட்ட வாகனங்களில் ஏறிப் போர் புரியும் சேனையை ஊர்திப் படை என்பர்.
# தமிழகப் போர்ப் படைகள்

## பல்தரப் படைகள்

### தன் ஊர்திப் படை

தத்தம் வாகனங்களில் ஏறிப் போர் புரியும் சேனையை தன் ஊர்திப் படை என்பர்.
# தமிழகப் போர்ப் படைகள்

## பல்தரப் படைகள்

### கானப் படை

வேடர் முதலிய வன மக்களைக் கொண்ட சேனையை கானப் படை என்பர்.
# தமிழகப் போர்ப் படைகள்

## பல்தரப் படைகள்

### பகை விடு படை

பகைவனை விட்டு வந்து தானாகக் கூடிய சேனை பகை விடு படை என்பர்.
# தமிழகப் போர்ப் படைகள்

## இருநிலைப் படை

படை அதன் நிலை அடிப்படையைக் கொண்டு  
1. அகப் படை
1. மறப் படை  
- என்று இரண்டு படைகளாகப் பகுத்துள்ளனர்.
# தமிழகப் போர்ப் படைகள்

## நான்கு வகைப் படை

படை அதன் வகையைப் பொறுத்து  
1. காலாள் படை - தனி நபராகப் போரிடும் படை
1. பரிப் படை - குதிரைகளின் மேல் அமர்ந்து சென்று போரிடும் படை
1. யானைப் படை - யானைகளின் மேல் அமர்ந்து சென்று போரிடும் படை
1. தேர்ப் படை - தேர்களில் அமர்ந்து சென்று போரிடும் படை  
-என்று நான்கு வகைகளாகப் பிரிக்கப்பட்டிருந்தன.
# தமிழகப் போர்ப் படைகள்

## நான்கு வகுப்புப் படை

படையை நான்கு வகுப்புகளாகப் பிரிக்கப்பட்டுள்ளன. அவை  
1. அணி
1. உண்டை
1. ஒட்டு
1. யூகம்
# தமிழகப் போர்ப் படைகள்

## ஐந்து உறுப்புப் படை

படையினை ஐந்து உறுப்புகளாகக் கொண்டு பிரித்துள்ளனர். அவை  
1. தூசி
1. கூழை
1. நெற்றி
1. கை
1. அணி
# தமிழகப் போர்ப் படைகள்

## பண்டைய படை வகுப்புப் பெயர்கள்

பண்டையப் படைகளை 19 பெயர்களில் பிரித்து அதன் அடக்கம், அவற்றில் தேர், யானை, குதிரை காலாள் எத்தனை இருக்க வேண்டும் என்று ஒரு கணக்கும் வைத்திருந்திருக்கின்றனர்.  
| 1 | பதாதி | ... | 1 | 1 | 3 | 5 |  |
| --- | --- | --- | --- | --- | --- | --- | --- |
| 2 | சேனாமுகம் | 3 பதாதி | 3 | 3 | 9 | 15 |  |
| 3 | குமுதம் | 3 சேனாமுகம் | 9 | 9 | 27 | 45 |  |
| 4 | கணகம் | 3 குமுதம் | 27 | 27 | 81 | 135 |  |
| 5 | வாகினி | 3 கணகம் | 81 | 81 | 243 | 405 |  |
| 6 | பிரளயம் | 3 வாகினி | 243 | 243 | 729 | 1215 |  |
| 7 | சமுத்திரம் | 3 பிரளயம் | 729 | 729 | 2187 | 3645 |  |
| 8 | சங்கம் | 3 சமுத்திரம் | 2187 | 2187 | 6561 | 10935 |  |
| 9 | அநீகம் | 3 சங்கம் | 6561 | 6561 | 19683 | 32805 |  |
| 10 | அக்கோணி(அக்கோகிணி, அக்ரோணி, அக்குரோணி, அக்ஷௌனி) | 3 அநீகம் | 19683 | 19683 | 59049 | 98415 |  |
| 11 | ஏகம் | 8 அக்ரோணி | 157464 | 157464 | 472392 | 787320 |  |
| 12 | கோடி | 8 ஏகம் | 1259712 | 1259712 | 3779136 | 6298560 |  |
| 13 | மாசங்கம் | 8 கோடி | 10077696 | 10077696 | 30233088 | 50388480 |  |
| 14 | விந்தம் | 8 மாசங்கம் | 80621568 | 80621568 | 241864704 | 403107840 |  |
| 15 | மாகுமுதம் | 8 விந்தம் | 644972544 | 644972544 | 1934917632 | 3224862720 |  |
| 16 | பதுமம் | 8 மாகுமுதம் | 5159780352 | 5159780352 | 15479341056 | 25798901760 |  |
| 17 | நாடு | 8 பதுமம் | 41278242816 | 41278242816 | 123834728448 | 206391214080 |  |
| 18 | மாகடல் | 8 நாடு | 330225942528 | 330225942528 | 990677827584 | 1651129712640 |  |
| 19 | வெள்ளம் | 8 மாகடல் | 2611807510224 | 2611807510224 | 7925422620672 | 13209037701120 | } |
# தமிழகப் போர்ப் படைகள்

## ஆதாரம்

முனைவர் தமிழப்பன் எழுதிய தமிழ் இலக்கியத்தில் எண்ணும் எழுத்தும் நூலின் பின் பகுதியில் சேர்க்கப்பட்டுள்ள அட்டவணைப் பகுதியில் பக்கம் 9 முதல் 11 வரை.
# 2009-ஆம் ஆண்டின் முக்கியக் கண்டுபிடிப்புகள்

சயன்ஸ் (*Science*) என்ற புகழ்பெற்ற அறிவியல் ஆய்வுப் பத்திரிகை வெளியிட்டுள்ள 2009 - ஆம் ஆண்டின் முக்கிய கண்டுபிடிப்புகளின் பட்டியல்:
1. **ஆர்டி** என்றழைக்கப்படும் ஆர்டிபிதிகஸ் ராமிடஸ் [அ] ஆர்டிபிதிகசு ராமிடசு (*Ardipithecus ramidus*) : 4.4 மில்லியன், அதாவது 44 இலட்சம், ஆண்டுகளுக்கு முன்னர் வாழ்ந்த மனிதக்குரங்கினத்தின் (*hominid*) ஆழ்படிமத்தின் (*fossil*) கண்டுபிடிப்பு. வாலில்லாக் குரங்குக்கும் (chimpanzee) மனிதனுக்கும் பொதுவான மூதாதைய இனமாக இந்த ஆழ்படிம மனிதக்குரங்கு இருந்திருக்கும் என்பது கணிப்பு.
1. **துடிப்பு விண்மூலங்கள்** (*pulsar*)கண்டுபிடிப்பு : நாசாவின் பெர்மி காமாக்கதிர் விண்தொலைநோக்கியின் மூலம் கண்டுபிடிக்கப்பட்டது.
1. **ராபாமைசின்** (*rapamycin*) : சுண்டெலிகளின் வாழ்நாளை அதிகப்படுத்தும் முயற்சி வெற்றி.
1. **கிராபீன்** (*graphene*) : அதிகடத்துமை கொண்ட கரிம அணுக்களாலான தகடுகள்.
1. **தாவரங்களின் ஏ.பி.ஏ. வாங்கிகள்** (*plant ABA receptors*) : (சில) தாவரங்களிலுள்ள வறட்சியை வெல்ல உதவும் மூலக்கூறுகள்.
1. **உலகின் முதல் எக்ஸ்-கதிர் லேசர்** .LCLS at SLAC : தேசிய முடுக்குவிப்பான் ஆய்வகத்தின் (National Accelerator Laboratory) முயற்சி.
1. **மரபணு சிகிச்சை**யின் மீள்வருகை.
1. **ஒற்றைக் காந்தமுனைகள்**.
1. நிலவில் நீர் கண்டுபிடிப்பு. LCROSS-இன் கண்டுபிடிப்பு ?!
1. ஹபிள் தொலைநோக்கி சீர்செயப்படல்.
# வஞ்சித் திணை

நாட்டை விரிவாக்கும் நோக்கோடு வேந்தன் போர் தொடுக்கும் செயல்களைத் தொல்காப்பியம் வஞ்சித்திணை எனக் குறிப்பிடுகிறது. இது அகத்திணையில் ஒன்றான முல்லைத் திணையின் புறம் எனக் குறிப்பிடப்படுகிறது.
*'வஞ்சித் திணை* என்பது, அடங்காத மண்ணாசையினாலோ அல்லது தன்னை மதியாத பகையரசனின் செருக்கை அடக்கவோ ஒரு மன்னன் மற்றொருவன் மேல் போர் தொடுப்பது ஆகும். போர்தொடுத்துச் செல்பவர் வஞ்சிப் பூவை சூடிச்சென்றதால் இத்திணைக்கு அப்பெயர் வந்தது. வஞ்சி என்பது ஒரு கொடிவகை.
# வஞ்சித் திணை

## தொல்காப்பியத்தில் வஞ்சித் திணை

தமிழின் மிகப்பழைமையான இலக்கணமான தொல்காப்பியத்தில் வஞ்சி பதின்மூன்று துறைகளை உடைய ஒரு திணையாக உரைக்கப்படுகிறது.
- வஞ்சியின் துறைகள்
1. வஞ்சி அரவம் - செல்லும் படையின் பேரரவம்
1. உழபுல வஞ்சி - பகைவர் நாட்டை தீயிட்டழித்தல்
1. கொற்றவை நிலை - விளக்கிச் சொல்லப்படும் படையின் பெருமை
1. கொடை வஞ்சி - வேந்தன் வீரர்களுக்கு பரிசில்கள் கொடுப்பது
1. கொற்ற வஞ்சி - போர்செய்து வெற்றி பெறுதல்
1. மாராய வஞ்சி - வேந்தனால் சிறப்பிக்க (மாராயம்) பெற்றவரின் பெறுமையை கூறல்
1. பேராண் வஞ்சி - பகைவரை ஒரு பொருட்டாக நினையாது போர்செய்த பேராண்மை
1. ஒரு தனி நிலை - பெருகிவரும் வெள்ளத்தை தடுத்துநின்ற கல்லனையைப் போல ஒருவன் எதிர்த்து வந்த படையை தனியனாய் தாங்கிய சிறப்பு
1. பெருஞ்சோற்று நிலை - வீரர்களுக்கு சோறு அளித்த பெருஞ்சோற்று நிலை
1. நெடுமொழி வஞ்சி - வெற்றி பெற்றவர்களின் விளக்கம்
1. மழபுல வஞ்சி - தோல்வியடைந்தவரின் அழிவைக் கூறல்
1. கொற்ற வள்ளை - பகைவர் நாடு அழிவதற்கு இரங்கும் வள்ளைப் பாட்டு
1. தழிஞ்சி - பகையோடு போராடி சோர்ந்த வீரர்களைத் தழுவிக்கொள்ளல்  
இத்துறைகள் பின்னர் பலவாக பெருகியுள்ளமை காண்கிறோம். இலக்கியம் வளர வளர திணைகளுக்கான துறைகளும் பெருகுவது இயல்பே.
# வஞ்சித் திணை

## புறப்பொருள் வெண்பாமாலையில் வஞ்சித் திணை

தொல்காப்பியத்திற்கு பிறகு தமிழில் புறப்பொருள் பற்றி கிடைக்கும் இலக்கண நூல் புறப்பொருள் வெண்பாமாலையாகும். வேந்தன் தன் பகைவனின் மண்ணைக் கைக்கொள்ள எண்ணி வஞ்சி சூடித் தாக்குவான் என இது குறிப்பிடுகிறது. வஞ்சியானது வஞ்சி அரவம், குடைநிலை, வாள் நிலை, கொற்றவை நிலை, கொற்றவஞ்சி, கொற்ற வள்ளை, பேராண் வஞ்சி, மாராய வஞ்சி, நெடுமொழி வஞ்சி, முதுமொழி வஞ்சி, உழபுல வஞ்சி, மழபுல வஞ்சி, கொடை வஞ்சி, குறுவஞ்சி, ஒருதனிநிலை, தழிஞ்சி, பாசறை, பெருவஞ்சி, பெருஞ்சோற்றுநிலை, நல்லிசை வஞ்சி என இருபது துறைகளை உடையது என்று இந்நூல் உரைக்கிறது.  
குடை நிலை, வாள் நிலை, கொற்றவை நிலை, நல்லிசை வஞ்சி, முதுமொழி வஞ்சி, குறு வஞ்சி, பாசறை நிலை, பெரு வஞ்சி ஆகிய துறைகள் (தொல்காப்பியத்திற்கு பின்) கூடியுள்ளன என்று காண்கிறோம்.
# வஞ்சித் திணை

## சங்க இலக்கியத்தில் வஞ்சித் திணை

புறப்பொருள் பாடல்களை சங்க இலக்கியத்தில்தான் பெரும்பாலும் காண்கிறோம், அதிலும் வெட்சி முதாலான திணைகளில் பொருந்திய பாடல்கள் புறநானூறில் மட்டுமே காணப்படுகின்றன.  
புறநானூறில் வஞ்சித் திணையில் அமைந்த பாடல்களின் வரிசை எண்கள்: 4, 7, 16, 36, 41, 45, 46, 47, 57, 98, 213, 292.
:இவற்றின் துறைகள்,
- 4, 7, 41, 98 - கொற்றவள்ளை
- 16 - மழபுலவஞ்சி
- 36, 45, 46, 47, 57, 213 - துணைவஞ்சி
- 292 - பெருஞ்சோற்றுநிலை
# கோ. நா. இராமச்சந்திரன்

**கோபாலசமுத்திரம் நாராயண இராமச்சந்திரன்** (*G. N. Ramachandran*, அக்டோபர் 8, 1922 – ஏப்ரல் 7, 2001), இருபதாம் நூற்றாண்டு இந்திய அறிவியலாளர்களுள் முக்கியமானவர். இவர் தமிழ்நாடு மாநிலம் திருநெல்வெலி மாவட்டம் கோபாலசமுத்திரத்தில் , ஜி. ஆர். நாராயணன், லக்ஷ்மி அம்மாள் ஆகியோரின் மூத்த மகனாகப் பிறந்தார். படித்தது எர்ணாகுளத்தில், இவர் தந்தை நாராயணன் எர்ணாகுளத்தில் கல்லூரியில் கணிதப் பேராசிரியராகப் பணியாற்றினார்.நோபல் பரிசு பெற இவர் பெயர் பரிந்துரைக்கப்பட்டது.
# கோ. நா. இராமச்சந்திரன்

### கல்வி

திருச்சி புனித வளனார் கல்லூரியில் இயற்பியல்(ஹானர்ஸ்) படித்தார். பின்னர் பெங்களூர் இந்திய அறிவியல் கழகத்தில் ஆராய்ச்சி மாணவராக சேர்ந்தார். சர். சி.வி. இராமனின் கண்காணிப்பின் கீழ் ஆய்வு மேற்கொண்ட இராமச்சந்திரன் முனைவர் பட்டம் பெற்றார்.
# கோ. நா. இராமச்சந்திரன்

### பணிகள்

கேம்பிரிட்சு பல்கலைக்கழகத்திலுள்ள சர் வில்லியம் இலாரன்ஸ் பிராகின் (Bragg) ஆய்வகத்தில் பணியில் சேர்ந்தார். அங்கு பணிமுடிவடைந்ததும் பெங்களூர் இந்திய அறிவியல் கழகத்தில் உதவிப் பேராசிரியராக பணியில் சேர்ந்தார்.
சென்னைப் பல்கலைக்கழகத்தின் துணைவேந்தராக அப்போது இருந்த இலட்சுமணசாமி முதலியார், இராமச்சந்திரனை அழைத்துவந்து 1952இல் சென்னை பல்கலைக்கழகத்தில் இயற்பியல் துறையில் பேராசிரியராக ஆக்கினார். இத்துறையின் கீழ் படிகவியல்லும் உயிர் இயற்பியல் என்னும் புதிய துறையை முன்னணி ஆய்வு வசதிகளுடன் இராமச்சந்திரன் எற்படுத்தினார்.
சென்னை பல்கலைக்கழகத்தில் பேராசிரியராக பொறுப்பேற்றபோது இராமச்சந்திரனுக்கு வயது 29. நாட்டின் மிகச்சிறந்த ஆய்வு நிலையங்களில் ஒன்றாக இராமச்சந்திரன் உருவாக்கிய படிகவியல்லும் உயிர் இயற்பியல் ஆய்வு நிலையம் உள்ளது.
மனித உடலில் உற்பத்தியாகும் புரோட்டின் பொருளான காலஜினின் (collagen) உயிரணு எப்படி உருவாகிறது என்பதை கண்டறிந்தார். ஊடுகதிர் பற்றி ஆய்வினை இயற்பியல் முறையில் ஆய்வு மேற்கொண்டார். இம்முறைக்கு இராமச்சந்திரன்கோட் என்றே அழைக்கப்படுகிறது.காலஜினில் உள்ள மூலக்கூறுகள் முக்கோணக்கூட்டமைப்பில் உள்ளது என்ற உண்மையை வெளியிட்டார். கருக்காடிப் புரதக்கூறுகளின் (பெப்டைடுகளின்) கட்டமைப்பை அறிய உதவும் இராமச்சந்திரன் வரைபடம் என்ற கண்டுபிடிப்புக்காக அவர் போற்றப்படுகிறார். உயிரியலிலும் இயற்பியலிலும் முக்கியக் ஆய்வுகளை நிகழ்த்தியவர்; குறிப்பாக, மூலக்கூறு உயிரியற்பியலில் புரதங்களின் கட்டமைப்புப் பற்றிய அறிதல்கள். இவரது கண்டுபிடிப்பான **தசைநார்ப் புரதத்தின் மூற்றை எழுச்சுருள் வடிவம்**, புரதக்கூறுகளின் வடிவமைப்பை அடிப்படையாக அறிந்து கொள்ள உதவியது. மிகப்பெரிய அறிவியலாளராக இருந்தும், மிக எளிமையான சொற்களையும் எடுத்துக்காட்டுகளையும் கையாண்டு இவர் ஆற்றிய உரைகள், பள்ளி மாணவர்களுக்குக் கூட புரியும் வண்ணம் இருந்தது. இவர் ஒரு மிகச் சிறந்த ஆசிரியராக இருந்தார்.
# கோ. நா. இராமச்சந்திரன்

### விருதுகள்

1977ல், லண்டனில் உள்ள ஃபெலோ ஆஃப் ராயல் சொசைட்டி விருது பெற்றார். கிரிஸ்டலோகராஃபி துறையில் இவர் ஆற்றிய பணிக்காக 'இவால்டு' விருது பெற்றார். மேகநாத் விருது,பட்நாகர் விருது,வாட்மூல் நினைவுப்பரிசு என பல விருதுகள் பெற்றார்.,
# சாவி எழுத்துமுறை

**சாவி எழுத்து முறை** (*Jawi script*, *சாவி*; **யாவி** என்பது மலாய் எழுத்துக்களை எழுதுவதற்குப் பயன்படும் ஒரு அரபு எழுத்துமுறை ஆகும்.  
சாவி அதிகாரபூர்வமாக மலாய் எழுத்து முறைக்காக புரூணையிலும் மலேசியாவிலும் பாவிக்கப்படுகிறது. இது மலாய் மொழிக்கான பொதுவான எழுத்து முறையாகை இருந்தாலும், தற்போது மலாய் எழுத்துக்கள் ரூமி எனப்படும் உரோமன் எழுத்துமுறையைக் கொண்டு எழுதப்படுகிறது.
# சாவி எழுத்துமுறை

## எழுத்துக்கள்

**Jawi alphabet**  
| எழுத்துக்கள் | வெகு தொலைவுள்ள | முதல் | நடு | முடிவு | பெயர் | யூனிகோடு |  |
| --- | --- | --- | --- | --- | --- | --- | --- |
| ا | ﺍ | &nbsp; | &nbsp; | ﺎ | alif(அலிஎப்) | 0627 |  |
| ب | ﺏ | ﺑ | ـﺒ | ـﺐ | ba(பா) | 0628 |  |
| ت | ﺕ | ﺗ | ـﺘ | ـﺖ | ta(டா) | 062A |  |
| ة | ة | &nbsp; | &nbsp; | ـة | ta marbutah(டா மார்புடா) | 0629 |  |
| ث | ﺙ | ﺛ | ـﺜ | ـﺚ | sa(இசா) [tha]((t)ஹ) | 062B |  |
| ج | ﺝ | ﺟ | ـﺠ | ـﺞ | jim(சிம்) | 062C |  |
| چ | ﭺ | ﭼ | ـﭽ | ـﭻ | ca(சா) | 0686 |  |
| ح | ﺡ | ﺣ | ـﺤ | ـﺢ | ha(இஃகா) | 062D |  |
| خ | ﺥ | ﺧ | ـﺨ | ـﺦ | kha(கா) [khO]((k)ஹொ) | 062E |  |
| د | د | &nbsp; | &nbsp; | ـد | dal(டல்) | 062F |  |
| ذ | ﺫ | &nbsp; | &nbsp; | ـذ | zal(சல்) | 0630 |  |
| ر | ﺭ | &nbsp; | &nbsp; | ـر | ra(ரா) [rO](றொ) | 0631 |  |
| ز | ﺯ | &nbsp; | &nbsp; | ـز | zai(சை) | 0632 |  |
| س | ﺱ | ﺳ | ـﺴ | ـﺲ | sin(இசின்) | 0633 |  |
| ش | ﺵ | ﺷ | ـﺸ | ـﺶ | syin(சின்) | 0634 |  |
| ص | ﺹ | ﺻ | ـﺼ | ـﺺ | sad(சட்) [sOd]((s)ஒட்) | 0635 |  |
| ض | ﺽ | ﺿ | ـﻀ | ـﺾ | dad(தட்) [dOd]((d)ஒட்) | 0636 |  |
| ط | ﻁ | ﻃ | ـﻄ | ـﻂ | ta(டா) [tO]((t)ஒ) | 0637 |  |
| ظ | ﻅ | ﻇ | ـﻈ | ـﻆ | za(சோ) [zO]((z)ஒ) | 0638 |  |
| ع | ﻉ | ﻋ | ـﻌـ | ـﻊ | ain(ஐன்) | 0639 |  |
| غ | ﻍ | ﻏ | ـﻐـ | ـﻎ | ghain(கைன்) | 063A |  |
| ڠ | ڠ | ڠـ | ـڠـ | ـڠ | nga(ஙா) | 06A0 |  |
| ف | ﻑ | ﻓ | ـﻔ | ـﻒ | fa(ஃபா) | 0641 |  |
| ڤ | ﭪ | ﭬ | ـﭭ | ـﭫ | pa(பா) | 06A4 |  |
| ق | ﻕ | ﻗ | ـﻘ | ـﻖ | qaf(க(k)எப்) | 0642 |  |
| ک | ک | کـ | ـکـ | ـک | kaf(க(k)எப்) | 06A9 |  |
| ݢ | ݢ | ݢـ | ـݢـ | ـݢ | ga(கா) | 0762 |  |
| ل | ﻝ | ﻟ | ـﻠ | ـﻞ | lam(லம்) | 0644 |  |
| م | ﻡ | ﻣ | ـﻤ | ـﻢ | mim(மிம்) | 0645 |  |
| ن | ﻥ | ﻧ | ـﻨ | ﻦ | nun(நுன்) | 0646 |  |
| و | ﻭ | &nbsp; | &nbsp; | ـو | wau(வௌ) | 0648 |  |
| ۏ | ۏ | &nbsp; | &nbsp; | ـۏ | va(வா) | 06CF |  |
| ه | ﻩ | ﻫ | ـﻬ | ﻪ | ha(இகா) | 0647 |  |
| ء | ء | &nbsp; | &nbsp; | ء | hamzah(ஹம்சா) | 0621 |  |
| ي | ﻱ | ﻳ | ـﻴـ | ﻲ | ya(யா) | 064A |  |
| ى | ى | &nbsp; | &nbsp; | ﻰ | ye (யெ) | 06CC |  |
| ڽ | ڽ | پـ | ـپـ | ـڽ | nya(ஞா) | 06BD | } |
# கடலோரக்காற்று

**கடலோரக்காற்று** (*Translation: "A Wind Along the Coast"*) தமிழீழ விடுதலைப்புலிகளின் கடற்புலிகளை மையமாகக் கொண்டு தயாரிக்கப்பட்ட முழுநீளத் திரைப்படமாகும். இத்திரைப்படம் கடற்புலிகளின் 10ம் ஆண்டு நிறைவையொட்டி நிதர்சன நிறுவனத்தின் உருவாக்கத்தில் ந. கேசவராஜனின் இயக்கத்தில் வெளிவந்துள்ளது. இத்திரைப்படம் தமிழீழ கடற்கரைப் பிரதேசங்களில் நடந்த உண்மைச் சம்பவங்களை அடிப்படையாக வைத்து உருவாக்கப்பட்டது.
# கடலோரக்காற்று

## நடிகர்கள்

- கணேஸ் மாமா
- ஏரம்பு
- செல்வநாயகம்
- யேசுதாசன்
- ரங்கன்
- சுடரொளி
- வசிட்டன்
- கதிரொளி
- வரதன்
- ரதீஸ்
- சயந்தன்
- தமிழ்நம்பி
- நேசன்
- நியூட்டன்
- ஜெஸ்மின்
- தவமணிதேவி
- ரதி
- காமினி
- சுஜா
- சஞ்சீவி
- காயத்திரி
- தணிகை
- பொய்யாமொழி
- கலைமதி
- இலக்கியா
- சுடர்மொழி
- தனிச்சுடர்
- நாகராசா
- வேந்தன்
- புரட்சிநிலவன்
- ஆனந்தன்
- பவுல்ராஜ்
- குமார்
- சிறீக்காந்த்
- அரசரத்தினம்
# கடலோரக்காற்று

## நடிகர்கள்

### சிறப்புத் தோற்றம்

- பகலவன்
- செழியன்
- புவி
- மங்களேஸ்
- ஜெரோமினி
- சலீம்
- மணியரசன்
- கதிரொளி(லை)
# கடலோரக்காற்று

## பாடல்கள்

இத்திரைப்படத்திற்கு இசைப்பிரியன் இசையமைத்திருக்கிறார். கவிஞர்களான நாவண்ணன், முல்லைக்கமல், கு. வீரா ஆகியோர் பாடல்களை எழுதியவர்கள். இப்பாடல்களை ஒலிப்பதிவு செய்தவர் மலையவன்.
| பாடல் | பாடகர்(கள்) | பாடலாசிரியர் |
| --- | --- | --- |
| *கடலோரக்கரை மேலே காதல் என்ன தோணிக்காரா* | குமாரசாமி | நாவண்ணன் |
| *வாவா என்றே அழைக்குது கடலலை* | எஸ். ஜி. சாந்தன், வசீகரன் | முல்லைக்கமல் |
| *ஒருவிழி மழையினைப் பொழிகிறதே* | யுவராஜ் | கு. வீரா |
# கடலோரக்காற்று

## வெளியீடு

இத்திரைப்படம் 08.12.2002 அன்று பிரான்சில் நடைபெற்ற மாவீரர் நாள் நிகழ்வின் போது வெளிவந்ததுடன் 31.12.2002 அன்று தமிழீழத்தின் அனைத்து மாவட்டங்களிலும் வெளியிட்டு வைக்கப்பட்டது. இது சர்வதேசத்தில் வெளியிடப்பட்ட முதலாவது தமிழீழ திரைப்படமாகும். இத்துடன் தமிழீழ தேசியத் தலைவர் வே. பிரபாகரன் இத்திரைப்படத்தில் பங்குகொண்ட கலைஞர்களைச் சந்தித்துக் கௌரவித்தமை குறிப்பிடத்தக்கது.
# ரோபேர்ட் நோசிக்

**ரோபேர்ட் நோசிக்** (நவம்பர் 16, 1938 - சனவரி 23, 2002) ஒரு அமெரிக்க அரசியல் சிந்தனையாளர், மெய்யியலாளர். இவர் சுதந்திரவாத கருத்து நிலையைக் கொண்டவர். இவரது Anarchy, State, and Utopia நூல் செல்வாக்கு மிகுந்த யோன் ரோவல்சு அவர்களின் A Theory of Justice என்ற நூலுக்கு விமர்சனமாக அமைந்தது.
# ரோபேர்ட் நோசிக்

## மக்களின் தெரிவு

நோசிக் சமூகத்தில் தனிமனிதர்களினது உரிமைகளுக்கும் தெரிவுகளுக்கும் முக்கியத்துவம் தருகிறார். எடுத்துக்காட்டுக்கு அவர் ஒரு சிந்தனை பரிசோதனையை முன்வைக்கிறார். ஒரு புகழ்பெற்ற கூடைப்பந்தாட்ட வீரரைப் பாக்க மக்கள் விரும்புகிறார்கள். அந்த வீரர் அவரது அணியுடன் ஒர் ஒப்பந்தம் செய்கிறார். அதாவது பார்க்க வருபவர்கள் நுழைவுச்சீட்டுக் கட்டணத்தோடு அவருக்கு 25 சதம் கூட வழங்கவேண்டும் என்று. அவ்வாறே ஒரு ஆண்டு முழுவதும் மக்கள் அந்த விளையாட்டு வீரருக்காக 25 சதம் பிறம்பாக இடுகின்றார்கள். அந்த ஆண்டில் 1 மில்லியன் மக்கள் ஆட்டங்களை பாத்தனர் என்று வைத்துக் கொண்டால், அந்த வீரருக்கு $250 000 கிடைக்கிறது. இந்த விளையாட்டு வீரர் சராசரி வருமானத்தை விட, அல்லது எல்லோருடைய வருமானத்தையும் விட பல மடங்கு வருமானத்தைப் பெறுகிறார். இவருக்கு இந்த வருமானம் நியாமனதா, சொந்தமானதா?  
அந்த வீரருக்கு 25 சதம் கொடுத்த ஒவ்வொரு நபரும் தனது முழுமையான விருப்பின் பேரிலேயே கொடுத்தார்கள். எனவே அந்த சொத்தை வரி மூலமாகவோ, அல்லது நேரடியாகவோ மீள் விநியோகம் செய்வது அந்த வீரரின் உரிமைகளை வன்முறையாக மறுத்தே முடியும் என்பது நோசிக்கின் கூற்று ஆகும்.
# ரோபேர்ட் நோசிக்

## நோசிக் கூற்றுக்கள்

- "எல்லோரிடம் இருந்தும் அவர்களின் தெரிவுகளுக்கு அமைய, எல்லோருக்கும் அவர்கள் தெரியப்படுவதற்கு அமைய" - ("From each as they chose, to each as they are chosen")
- "liberty disrupts patterns"
# இரா. பஞ்சவர்ணம்

**இரா. பஞ்சவர்ணம்** (*R. Panchavarnam*, 4 சூலை 1949 - 17 அக்டோபர் 2024) என்பவர், பண்ருட்டி நகராட்சியின் முன்னாள் தலைவர் ஆவார். இவர் ஊழலற்ற, வேகமான, திறன் மிக்க நிர்வாகமாக பண்ருட்டி நகராட்சியை மாற்றியதற்காக அறியப்படுகிறார். தொலைபேசி ,கை பேசி மூலம் ஊழல் முறையீடு, அல்லது குறைப்பாடு கூறல் இவர் அமுல்படுத்திய ஒரு முக்கியமான நிர்வாகக் கூறு ஆகும் என்று தி இந்து நாளேடு குறிப்பிடுகிறது. 1996 முதல் 2006 வரை 10 ஆண்டுகள் நகர்மன்றத் தலைவராக இருந்த காலத்தில் பண்ருட்டி நகராட்சி கணினிமயமாக்கப்பட்டு சிறப்பாக நடைபெற்றதால், இதர நகராட்சிகளுக்கு முன்னுதாரணமாக திகழ்ந்தது பல பாராட்டுகளையும், பரிசுகளையும் பெற்றது.
# இரா. பஞ்சவர்ணம்

## பொது வாழ்க்கை

1968 இல் காங்கிரசு இயக்கத்தில் இணைந்து பின்னர் 1972 காங்கிரசு மாநில கட்சி உறுப்பினரானார். தொடர்ந்து பழைய காங்கிரசு (காமராஜ்), ஜனதா கட்சி (ப. இராமசந்திரன்) ஆகியவற்றில் மாவட்ட செயலாளராகவும், இந்திய தேசிய காங்கிரசில் தாலுக்கா காங்கிரஸ் தலைவராகவும், தமிழ் மாநிலக் காங்கிரஸ் (ஜி. கே. மூப்பனார்) கட்சியில் மாநில பொதுகுழு உறுப்பினராகவும் இருந்தவர்.
# இரா. பஞ்சவர்ணம்

## பொறுப்புகள்

- 1996 – 2001, 2001 -2006 வரை பண்ருட்டி நகர மன்ற தலைவர்.
- 2005 – 2006 மாநில திட்டக்குழு (குடிநீர் வடிகால்) உறுப்பினர்.
- 2007 – 2008 கோவை பாரதியார் பல்கலைக்கழக பாடக்குழு உறுப்பினர் (எம்பிஏ)
- 1984-2007 நெல்லிகுப்பம் ஈ.ஜ.டி.பாரி கரும்பு விவாயிகள் நிவாரணகுழு. நிறுவனர், தலைவர்
- 2007-தாவரத் ததவல் மையம் நிறுவனர், தலைவர்
# இரா. பஞ்சவர்ணம்

## இவரது நூல்கள்

இவர் ஆராய்ந்து தொகுத்து உருவாக்கி வழங்கிய நூல்களை இவ்வாறு பாகுபடுத்திக் காணலாம்  
தமிழ் நூல்களிள் தாவரங்கள்
: கபிலரின் குறிஞ்சிப் பாட்டுத் தாவரங்கள்
: திருமூலரின் திருமந்திரத் தாவரங்கள்
: திருவள்ளுவரின் திருக்குறள் தாவரங்கள்
: தொல்காப்பியரின் தொல்காப்பியத் தாவரங்கள்
: வள்ளலாரின் அருட்பாத் தாவரங்கள்
: தமிழ்நாட்டு தாவரக் களஞ்சியம் சிறுதானியத் தாவரங்கள்
தமிழ்நாட்டுத் தாவரங்கள்
: அரச மரம்
: பலா மரம்
: பனை மரம்
பிற
: சிறுதானியங்களும் உணவு வகைகளும்
: ஆன்மீக தாவரங்கள், பிரபஞ்சமும் தாவரங்களும்
: பனை பாடும் பாடல்
# இரா. பஞ்சவர்ணம்

## இவரது நூல்கள்

### திருவள்ளுவரின் திருக்குறள் தாவரங்கள்

இந்த நூலில் இவர் குறிப்பிட்டுள்ள ஆய்வுக் கருத்துகளில் சில:
# இரா. பஞ்சவர்ணம்

## இவரது நூல்கள்

### திருவள்ளுவரின் திருக்குறள் தாவரங்கள்

#### திருக்குறள் பற்றியவை

- திருக்குறளில் உள்ள சொற்களில் 4558 சொள்கள் உயிரெழுத்தில் தொடங்கும் சொற்களாகவும், 7039 சொற்கள் மெய்யில் தொடங்கும் சொற்களாகவும் உள்ளன.
- திருக்குஉறளில் வெண்சீர் வெண்டளையை மட்டும் கொண்ட ஒரே ஒரு குறள் ஒன்றே ஒன்று உள்ளது.
- திருக்குறளில் ஆய்த எழுத்து இடம் பெற்றுள்ள குறள்கள் 49. அவற்றில் 175, 176, 178 ஆகிய குறள்களில் இருமுறை கையாளப்பட்டுள்ளதால் மொத்தம் ஆய்த எழுத்துக்கள் 52 முறை கையாளப்பட்டுள்ளது.
- உயிர் எழுத்துகளில் [ஔ] எழுத்து திருக்குறளில் கையாளப்படவில்லை.
- திருக்குறளில் ஆயிரத்துக்கு மேல் இடம் பெற்ற எழுத்துக்கள் - [ன்] 1705 முறை, [க] 1182 முறை, [ர்] 1093 முறை, [ற்] 1060 முறை, [ல்] 1011 முறை இந்தச் செய்தி தமிழ் மொழியின் இயல்பினைக் காட்டுவதாக உள்ளது.
# இரா. பஞ்சவர்ணம்

## இவரது நூல்கள்

### திருவள்ளுவரின் திருக்குறள் தாவரங்கள்

#### தாவரம் பற்றியவை

- அமை (மூங்கில்) - உருவ அமைஓப்பாலும், வழுவழுப்புத் தன்மையாலும் மகளிர் தோளுக்கு மூங்கில் உவமை.
- அனிச்சம் - "நன்னீரை வாழி அனிச்சமே" என வரும் திருக்குறள் பகுதிக்கு நல்ல நீரோடைகளை வாழ்விடமாகக் கொண்ட அனிச்ச மலரே என்று விளக்கி அனிச்ச மலர் நீரோடைக் கரைகளில் பூக்கும் என்கிறார்.
- உள்ளி என்பது வெங்காயம், நரி வெங்காயம், காட்டு வெங்காயம், பூண்டு ஆகியவற்றைக் குறிக்கும். இவற்றில் அக் காலத்தில் பயன்பாட்டில் இருந்தது காட்டு வெங்காயப் பூ. இது தலை வளைந்திருக்கும். இது பெண்ணின் நாணம் போல் இருக்கும் என்று திருக்குறளை மேற்கோள் காட்டி இவர் விளக்குகிறார். "உள்ளி நறுமலர் நாணின கண்" என்கிறார்.
மற்றும் குன்றிமணி , தாமரை தினை முதலான பல்வேறு தாவரங்களும் இவரது விளக்கத்தில் இடம் பெற்றுள்ளன.
# இரா. பஞ்சவர்ணம்

## தாவரத் தகவல் மையம்

தமிழில் தாவரங்கள் பற்றிய தகவல்களைத் தொகுத்து வழங்கும் ஓர் இணையத் தகவல் மையத்தை தாவரத் தகவல் மையம் என்ற பெயரில் பஞ்சவர்ணம் 2007 ஆம் ஆண்டில் ஆரம்பித்தார். இத்தகவல் மையத்தில் 11,000 இந்தியத் தாவர வகைகள் மற்றும் 5,600 தமிழ்நாட்டுத் தாவர வகைகள் பற்றிய தகவல்கள் உள்ளன
# சுரேஷ் (மனித உரிமை செயற்பாட்டாளர்)

**சுரேஷ்** (தமிழ்நாடு) ஒரு மனித உரிமை ஆர்வலர்.  
அரச அதிகார மீறல், காவல் துறை அத்துமீறல், அரச நிர்வாக அராசகம் என பல மனித உரிமை மீறல்கள் தொடர்பாக செயற்படுபவர்.  
"மனித உரிமை அமைப்புகள், பெண் இயக்கங்கள், தொழிற்சங்கங்கள் போன்ற மக்கள் திரளான அமைப்புகளோடு" அரசு அமைப்புகளோடு மக்கள் போராட முடியும் என்று கூறுகிறார்.
# தமிழ் எண்களின் பெயர் விளக்கம்

தமிழ் எண்களுக்கு பெயரிட்டது எப்படி என்பதற்கு சில விளக்கங்கள் சொல்லப்பட்டுள்ளன.
# தமிழ் எண்களின் பெயர் விளக்கம்

## கா.மீனாட்சிசுந்தரம் விளக்கம்

கா.மீனாட்சிசுந்தரம் எழுதிய “அகராதிக்கப்பால்” எனும் நூலில் (மங்கை நூலகம் வெளியீடு- 1980-இரண்டாம் பதிப்பு) பக்கம் 92-93 ல் கால் மற்றும் அரை எனும் எண்களுக்கான விளக்கமளித்துள்ளார்.  
ஒவ்வொரு ஆணும் பெண்ணும் அவரவர் கைச்சான் அளவில் எட்டுச் சான் இருப்பர். “எறும்புக்கும் தன் கையால் தன்னுடல் எண் சான்” என்பது பழமொழி .  
“அடி முதல் முழங்கால் வரை இரண்டு சான்கள், அதாவது எட்டுச் சான் உடலில் எட்டில் இரண்டு பங்கு. எட்டில் இரண்டு பின்னத்தைச் சுருக்கினால் நான்கில் ஒன்றாகிறது. உடனே “கால்” எனப் பெயரிட்டான். அடி முதல் இடுப்பு வரை நான்கு சான்கள். எட்டில் நான்கு அரையாயிற்று. எனவே இடுப்பை “அரை” என்று பெயரிட்டான்.” என்று கால் மற்றும் அரை எண்களுக்கு விளக்கமளித்துள்ளார்.
# தமிழ் எண்களின் பெயர் விளக்கம்

## தேவநேயப் பாணர் விளக்கம்

தேவநேயப் பாவாணர் எழுதிய “தமிழ் வரலாறு” எனும் நூலில் (கழகப் பதிப்பு - 1990- இரண்டாம் பதிப்பு) பக்கம் 176- முதல் 181 வரை ஒன்று முதல் பத்து வரையிலான எண்கள் மற்றும் நூறு, ஆயிரம், இலக்கம், கோடி ஆகியவைகளுக்கும் விளக்கமளித்துள்ளார்.  
**ஒன்று**
:ஒல் - ஒன் - ஒன்று - ஒல்லுதல் -பொருந்துதல்
:ஒன்று சேர்தல் என்பதால் "ஒன்று" என்றானது.
:ஒல் ஓர் ஒரு (பெயரெச்சம்)
**இரண்டு**
:ஈர் - இர் - இரது - இரண்டு - ஈர்தல் - ஒன்றை இரண்டாக அறுத்தல்
:ஈர், இர், இரு (பெயரெச்சம்)
**மூன்று**
:முப்பட்டையான மூக்கின் பெயரினின்று தோன்றியிருக்கலாம்.
:மூசு - மூகு மூ (மூது) மூறு - மூன்று
:மூ (பெயரெச்சம்)
**நான்கு**
:குறிஞ்சி, முல்லை, மருதம், நெய்தல் என்கிற நால்வகை நிலத்தொகைப் பிறப்பு, ஞாலம் நானிலம் எனப்படுதல் காண்க.
:நால் - நால்கு - நான்கு
:நால் - நான்கு
:நால் (பெயரெச்சம்)
**ஐந்து**
:கை - ஐ (ஐது) - ஐந்து - அஞ்சு
:கை = ஐந்து, கையில் ஐந்து விரல்களிருப்பதால் ஐந்தென்னும் எண்ணைக் குறித்தது. வறட்டி விற்கும் பெண்டிர் ஒவ்வொரு ஐந்தையும் ஒவ்வொரு கை என்பர், கை எனும் சொல்லின் மெய் நீக்கமே ஐ.
:கை - ஐ (பெயரெச்சம்)
**ஆறு**
:ஆறு = வழி, நெறி மதம், பண்டைத் தமிழகத்தில் ஐந்திணைச் சிறு தெய்வ வணக்கமும், கடவுள் வழிபாடும் சேர்ந்து அறுவகை ஆறாய் இருந்ததினால் ஆறென்னும் மதப் பெயர் ஆறென்னும் எண்ணைக் குறிக்கலாயிற்று.
:ஆறு - அறு (பெயரெச்சம்)
**ஏழு**
:எழு - எழுவு, எழுவுதல் இசைக் கருவியினின்று ஒலியெழச் செய்தல், இன்னிசை ஏழாதலால் அது எழுதலைக் குறிக்கும் சொல்லினின்று ஏழ் என்னும் எண்ணுப் பெயர் தோன்றிற்று.
:எழு ஏழ் ஏழு
:எழு (பெயரெச்சம்)
**எட்டு**
:தமிழில் எல்லை என்னுஞ் சொல் இடவரம்பையும் திசையையும் குறிக்கும். எல்லை என்பதற்கு ஒரு பொருள் மறுசொல் எண் என்பதாம். நேர்த்திசை நான்கும், கோணத்திசை நான்குமாகத் திசை எட்டாதலின் திசையைக் குறிக்கும் எண் என்னுஞ் சொல் எட்டு எனும் எண்ணுப் பெயரைத் தோற்றுவித்தது.
:எண் - எட்டு
:எண் (பெயரெச்சம்)
**தொண்டு(ஒன்பது)**
:தொள் - தொண்டு = தொளை.
:தொண்டு - தொண்டி = தொளை.
:மாந்தன் உடம்பில் ஒன்பது தொளையிருந்தால் தொளைப் பெயர் அதன் தொகைப் பெயராயிற்று. தொண்டு வழக்கற அஃதிருந்த இடத்திற்குத் தொண்பது (90) தொன்பதாகி ஒன்பதாகியது
**பத்து**
:பல் = பல
:பல் - பது - பத்து - பஃது
**நூறு**
:நுறு - நூறு = பொடி,
:நுறு - நுறுங்கு - நொறுங்கு
:நூறு (பொடி) எண்ண முடியாதிருப்பதால் அதன் முடியாதிருப்பதால் அதன் முதற் பெருந்தொகையைக் குறித்தது.
:நூறு -நீறு
**ஆயிரம்**
:அயிர்- நுண் மணல்
:அயிர் அயிரம் ஆயிரம்
:ஆற்று மணலும் கடற்கரை மணலும் ஏராளமாய் இருப்பதால் மணற்பெயரும் ஒரு பெருந்தொகைப் பெயராயிற்று.
**இலக்கம்**
:இலக்கு = குறி
:இலக்கு - இலக்கம் = குறி
:எண்குறி, எண், பேரெண்.
**கோடி**
:குடி - குடுமி = உச்சி, தலையுச்சி, ஆடவர் தலை மயிர்க்கற்றை, பறவைச்சூட்டு, மகுடம், மாடவுச்சி, மலையுச்சி, நுனி, குடு - கொடு,
:கொடுமுடி - மலையுச்சி,
:கொடு - கோடி = நுனிமுனை, கடைசி, எல்லை, முடிமாலை
:கோடம் = எல்லை, கடைக் கோடி எனும் வழக்கை நோக்குக. தெருக்கோடி, விற்கோடி என்பனவும் முனையைக் குறித்தல் காண்க.
:கோடகம் - முடிவகை
:கோடி கடைசி எண்ணாதலால் அப்பெயர் கொண்டது.
# தமிழ் எண்களின் பெயர் விளக்கம்

## வெங்கடாச்சலத்தின் விளக்கம்

மூலம் - தொல்காப்பியமும் கணித வாய்ப்பாடு இலக்கணமும்
1. கும்பம் - ஆயிரம் கோடி
1. கணிதம் - பத்தாயிரங்கோடி
1. தாமரை - கோடானுகோடி
1. சங்கம் - பத்துகொடானுகோடி
1. வாரணம் - பத்து கோடானுகோடி
1. பரதம் - லட்சம் கோடானுகோடி
# பிள்ளையார் சுழி

**பிள்ளையார் சுழி** என்பது சைவக் கடவுளான விநாயகப் பெருமானுக்கு அர்ப்பணிக்கப்பட்ட ஒரு புனிதமான தமிழ் எழுத்துச் சின்னமாகும். தமிழ் உயிர் எழுத்துகளில் ஐந்தாவது எழுத்தாக உள்ள "உ" எனும் உகரம் பிள்ளையார் சுழியாய் எழுதப்படுகிறது. நாழியின் குறியீடாகவும் உள்ளது. இந்தப் **பிள்ளையார் சுழி** குறித்துப் பல்வேறு கருத்துகள் வழங்குகின்றன. முன்னோர்கள் உ என்று முதலில் எழுதி அடுத்து சிவமயம் என்று எழுதுவார்கள். தற்போது இந்த வழக்கம் மறைந்து விட்டது. ஆனால் இன்றும் சிலர் உ. சிவமயம் என்று எழுதுவதை வழக்கமாகக் கொண்டுள்ளனர். வேறு சிலர் "உ" என்று பிள்ளையார் சுழியை மட்டும் போட்டு எழுதத் தொடங்கும் வழக்கத்தைக் கொண்டுள்ளனர். இந்த "உ" குறியீட்டை சிலர் நாளை (தேதி) க் குறிக்கவும் பயன்படுத்துகின்றனர். இரண்டு என்கிற எண்ணுக்கும் இதே எழுத்து, குறியீடாகவும் அமைந்துள்ளது.
# பிள்ளையார் சுழி

## கருத்து ஒன்று

மாதா பிதா குரு தெய்வம். பிள்ளையார் தன் தாய் தந்தையாகிய உமையாள் உமையவனை துணையாகவும் முதன்மையாகவும் இருக்க சுருக்கமாக "உ" என்ற சுழியை உருவாக்கினார். பிள்ளையார் தடைகளை அகற்றுபவர். அதனால் பிள்ளையார் போட்ட சுழியையே நாமும் பின்பற்றி எந்த ஒரு செயலைத் தொடங்கும் முன்பும் பிள்ளையாரை நினைத்து எந்தத் தடையும் இல்லாமல் சுபமாக நடந்து முடிக்க வேண்டும் என்று வேண்டிச் செயலைத் தொடங்குகிறோம்.
# பிள்ளையார் சுழி

## கருத்து இரண்டு

ஏட்டில் எழுதும் போது எழுதுகோலின் சீர்மையையும், ஏட்டின் செம்மையையும் அறியச் சுழித்துப் பார்க்கும் வழக்கமே பிள்ளையார் சுழியாகி விட்டது என்பது ஒரு கருத்து.
# பிள்ளையார் சுழி

## கருத்து மூன்று

பிள்ளையாரின் முகத் தோற்றம் "ஓ" என்றும் "ஓம்" என்றும் பிரணவத்தைச் சுருக்கமாக "உ" என முன்னெழுதி ஏனையவற்றைப் பின் எழுதுவது சுவடி எழுதுவோரின் மரபாக இருந்துள்ளது. ஒலி வடிவிலும், வரி வடிவிலும் ஐந்தன் கூட்டமாகிய பிரணவத்தின் அகரம் சிவம்; உகரம் சக்தி; மகரம் மலம்; நாதம் மாயை; விந்து உயிர் ஆகும். இவற்றுள் அகர உகர வடிவாக உள்ள பிள்ளையார் சுழி சிவசக்தியின் சேர்க்கை. பிள்ளையார் தடைகளை விலக்குபவர் என்பதால், நாம் தொடங்கும் எந்தச் செயலும் தடையில்லாமல் நடக்கப் பிள்ளையாரை வணங்கி அல்லது பிள்ளையார் சுழி - உ போட்டுத் தொடங்க வேண்டும் என்பது வழக்கம். ஆனால் பிள்ளையார் தனது தாய் தந்தையாகிய உமையாள்,உமையவனை முதன்மையாக வைத்துக் குறிப்பதற்காகச் சுருக்கமாக "உ" என்ற சுழியை உருவாக்கினார் என்பது ஒரு கருத்து.
# பிள்ளையார் சுழி

## கருத்து நான்கு

திருமூலர் அகரம் உயிரென்றும், உகாரம் இறையென்றும், மகாரம் மலமென்றும் கூறுவதால் அகரமாகிய உயிர் உகாரமாகிய இறைவனோடு இயைந்து ஒன்றியிருக்கும் நிலையை விளக்குவதே பிள்ளையார் சுழியாயிற்று என்கிறது ஒரு கருத்து.
# பிள்ளையார் சுழி

## கருத்து ஐந்து

திருமூலரே பின்னும் பிரணவத்தின் ஐந்து கூறுகளில் அகரத்திற்குப் பிரமனும், உகரத்திற்கு திருமாலும், மகரத்திற்கு உருத்திரனும், விந்துவிற்கு மகேசனும், நாதத்திற்கு சதாசிவனும் ஆதி தெய்வங்களாவர். எழுதத் தொடங்குவது என்பது இலக்கியப் படைப்பைக் குறிக்கும். அதற்கு முன் பிரமனை ஆதி தெய்வமாகக் கொண்ட அகரத்தின் கூறாகிய ஒற்றைக் கொம்புக் குறியையும், எழுதப் பெறும் இலக்கியம் நின்று நிலை பெற வேண்டுமென்று திருமாலை ஆதி தெய்வமாகக் கொண்ட உகரத்தின் கூறாகிய கோட்டுக்குறியையும் இணைத்து "உ" எனப் பிள்ளையார் சுழியாக எழுதினர் என்றும், அச்சுழி மூல மனுவாகிய பிரணவத்தின் சிதைந்த வடிவு என்றும் குறிப்பிடுகின்றனர்.
# பிள்ளையார் சுழி

## கருத்து ஆறு

ஓலையை எழுத எடுத்ததும் அதன் பதத்தைப் பார்க்க ஒரு சுழியையும் கோட்டையும் இழுத்துப் பார்ப்பதுண்டு. இந்த முதல் சுழிதான் காலப்போக்கில் பிள்ளையார் சுழியென்று ஆகியிருக்க வேண்டும் என்று தோன்றுகிறது என்றாலும் இது நம் அறிவுப்பசிக்கு முழு உணவும் அளிக்கவில்லை. தமிழ் உயிர் எழுத்துகள் அனைத்தும் சுழியையே அடிப்படையாகக் கொண்டவை. எனவே தமிழ் எழுத்துகளை எழுத வேண்டுமாயின் சுழிக்கக் கற்றுக் கொள் என்று முன்னோர்கள் இந்த முறையை அமைத்ததாக கி.ஆ.பெ.விசுவநாதம் குறிக்கின்றார்.
# பிள்ளையார் சுழி

## கருத்து எட்டு

தமிழ் எழுத்துகள் இயற்கை வடிவமான வட்ட வடிவின என்றும், அவ்வட்டத்தை விரைந்தெழுதும் போது அதன் முடிவு நீளக்கோட்டில் முடியுமென்றும் எழுதத் தொடங்குவான். முதலில் வட்டமிட்டுப் பின் அதைக் கோடாக இழுத்ததால் பிள்ளையார் சுழி ஏற்பட்டதென்பது ஒரு கருத்து.
# பிள்ளையார் சுழி

## செயலின் தொடக்கம்

ஓலைச்சுவடிகளின் தொடக்கத்தில் "அறிவோம் நன்றாகக் குரு வாழ்க குருவே" என்று எழுதப்பட்ட நிலை சமயச் சார்புற்று "அரி ஓம் நன்றாக" என்று எழுதப்பட்ட காலத்தில் ஏட்டின் தொடக்கத்தில் பிள்ளையார் சுழி இடம் பெற்றதோடு மட்டுமின்றிப் பாட்டின் முடிவிலும் பாடல் எண்களை அடுத்தும் இடம் பெற்றுள்ளமை இங்குச் சுட்டத் தகுந்தது. இவ்வாறு, பிள்ளையார் சுழி பாடல் தொடக்கத்தையும், பாடல் முடிவையும், எண் முடிவையும் குறித்து நின்ற குறியீடாகப் பயன்படுத்தப்பட்டமையும் புலனாகிறது.  
பிள்ளையார் வழிபாடு என்பதே தமிழகத்தில் பிற்காலத்தில் ஏற்பட்ட ஒன்று. அதற்கு முன்பிருந்தே ஏட்டில் எழுதும் வழக்கம் இருந்து வந்தமை கண்கூடு, ஏட்டின் சேர்பதம் பார்க்கச் சுழித்துப் பார்த்த நிலையைச் சமயப் பார்வை மிகுந்த பிற்காலத்தில் "பிள்ளையார் சுழி" யாக்கி விட்டனர் எனபதே பொருந்துவதாகும்.  
பிள்ளையார் சுழியின் பிறப்பு எவ்வாறு இருப்பினும் இன்று அது ஒரு செயலின் தொடக்கத்தைக் குறிப்பதாக மருவி வழங்கி வருகிறது.
# பிள்ளையார் சுழி

## ஆதாரம்

- முனைவர் தமிழப்பன் எழுதிய தமிழ் இலக்கியத்தில் எண்ணும் எழுத்தும் (நூல்) பக்கம் 90 முதல் 94 வரை.
# தானம் (கணிதம்)

**இலக்கம்** அல்லது **எண் இலக்கம்** (Digit, Numerical digit) என்பது, இடஞ்சார் குறியீட்டு எண்முறைகளில் எண்களைக் குறிக்க வெவ்வேறான சேர்வுகளில் பயன்படுத்தப்படும் குறியீடாகும்.  
”விரல்கள்” என்ற பொருள்படும் *digiti* இலத்தீன் சொல்லிலிருந்து தோன்றியது இலக்கம் என்பதன் ஆங்கிலச் சொல்லான "digit" ஆகும். ஒருவரின் இரு கைகளிலுள்ள 10 விரல்களும், பதின்ம எண்முறையின் பத்து இலக்கங்களைக் குறிக்கின்றன (பழைய இலத்தீன் உரிச்சொல் *decem* இன் பொருள் 10 என்பதாகும்).  
ஒரு எண்முறையின் அடிமானம் முழுஎண்ணாக இருந்தால் அதில் பயன்படுத்தப்படும் இலக்கங்களின் எண்ணிக்கை அடிமான என்ணின் தனி மதிப்பாக இருக்கும். எடுத்துக்காட்டாக, பதின்ம எண்முறையில் 10 இலக்கங்களும் (0, 1, 2, 3, 4, 5, 6, 7, 8, 9), ஈரடிமான எண்முறையில் இரு இலக்கங்களும் (0,1) பயன்படுத்தப்படுகின்றன.  
பண்டைக் காலத்தில் தமிழர்கள் பயன்படுத்திய எண்களின் வரிவடிவங்களை எண்தானம் என்று அழைத்தார்கள் . இதனை கணக்கதிகாரம் என்ற நூலில் இருந்து நாம் அறியலாம் . இந்நூலில் உள்ள தானம் பற்றிய வெண்பா வருமாறு .  
*எண்ணளவு தான மிருபத்துநான் குவற்றில்*  
*மண்ணளவு நென்னீர் வருமாகி - லொண்ணுதலாய்*  
*ஓராறு மாறு மொருமூன்று மோரிரண்டும்*  
*சீரான வேழுமெனச் செப்பு* .  
இவ்வெண்பாவின் படி, தானமானது 24 ஆகா இதில் மூன்று வகைகள் உள்ளன என்பதும் , அவை நிலவாய்த்தானம் , நெல்வாய்த்தானம் மற்றும் நீர்வாய்த்தானம் ஆகிய இம்மூன்று எனவும் தெளிவாகின்றது . இவற்றுள் நிலவாய்த்தானம் ஐந்தும் , நெல்வாய்த்தானம் ஏழும் , நீர்வாய்த்தானம் பன்னிரண்டும் ஆகா மொத்தம் இருபத்து நான்கு என அறியலாம்.
# தானம் (கணிதம்)

### இலக்க மதிப்புகள்

ஒவ்வொரு எண்முறையிலுமுள்ள ஒவ்வொரு இலக்கமும் ஒரு முழுஎண்ணைக் குறிக்கும். பதின்ம எண்முறைமையில் "1" ஆனது முழுஎண் 1 யும், பதினறும எண் முறைமையில் எழுத்து "A" ஆனது 10 யும் குறிக்கின்றன. ஒரு இடஞ்சார் குறியீட்டு எண்முறைமையில் 0 முதல் அந்த எண்முறைமையின் அடிமானம் வரையுள்ள (அடிமான எண் நீங்கலாக) முழுஎண்களைக் குறிக்கும் இலக்கங்கள் இருக்க வேண்டும்.  
இடஞ்சார் பதின்ம எண்முறைமையில்,
- 0 - 9 வரையிலான முழுஎண்களை, அவற்றுக்குரிய இலக்கங்களை வலது இறுதியிலுள்ள ஒன்றின் இடத்தில் எழுதுவதன் மூலம் பெறலாம்.
- முழு எண் 12 ஐ எழுதுவதற்கு, எண்ணுரு '2' ஐ ஒன்றின் இடத்திலும், எண்ணுரு '1' ஐ பத்துகளின் இடத்திலும் இடவேண்டும்.
- முழுஎண் 312 க்கு, எண்ணுரு '3' நூறுகளின் இடத்திலும், எண்ணுரு '1' பத்துகளின் இடத்திலும், எண்ணுரு '2' ஒன்றின் இடத்திலும் எழுதப்பட வேண்டும்.
# தானம் (கணிதம்)

### மிகவும் பரவலான எண்முறைமைகளின் எண்ணுருக்கள்

| ৯ |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| -
! தமிழ் | ௦ | ௧ | ௨ | ௩ | ௪ | ௫ | ௬ | ௭ | ௮ | ௯ |
# தானம் (கணிதம்)

### கூடுதல் எண்ணுருக்கள்

| 亿 |
| --- |
# நியாமுராகிரா மலை

**நியாமுராகிரா மலை** (*Mount Nyamuragira*) கொங்கோ மக்களாட்சிக் குடியரசில் விருங்கா மலைத்தொடரில் உள்ள ஒரு சீறும் எரிமலை ஆகும். இது கிவு ஆற்றில் இருந்து 25 கி.மீ. தூரத்தில் அமைந்துள்ளது.  
கள் கிளம்பி கிவு ஆற்றை அடைகின்றன.]]
ஆப்பிரிக்காவின் சீறும் எரிமலைகளில் இது முதன்மையானதாகக் கருதப்படுகிறது. 1880 ஆம் ஆண்டில் இருந்து இது 30 தடவைக்கு மேல் தீக்கக்கி உள்ளது. இதன் உச்சியில் இருந்து மட்டுமல்லாமல், பக்கவாட்டுகளில் இருந்தும் இவ்வெரிமலை தீக்கக்கியுள்ளது. இப்படியாக பல சிறிய எரிமலைகள் உண்டாகி நாட்போக்கில் அழிந்துள்ளன.  
இதன் அருகே 13 கி.மீ. தெற்கேயுள்ள நியுராகொங்கோ என்ற எரிமலை 2002 ஆம் ஆண்டில் தீக்கக்கியதில் கோமா நகர் பலத்த சேதத்துக்குள்ளாகியது.  
நியாமுராகிரா எரிமலை 500 கனமீட்டர் கவவளவுடையது, 1500 சதுர கி.மீ. பரப்பளவு விஸ்தீரணம் கொண்டது.
# நியாமுராகிரா மலை

## 2010 வெடிப்பு

2010 ஜனவரி 2 அதிகாலையில் இவ்வெரிமலை வெடிப்புக் கண்டு பெருமளவு கற்குழம்புகளைக் கக்கியது. அதிலிருது கிளம்பிய எரிமலைக் குழம்புகள் அம்மலையைச் சுற்றியிருந்த விருங்கா தேசியப் பூங்கா வரையில் வந்து வீழ்ந்தன. இதனால் அப்பகுதியில் வாழும் மிக அரிதான சிம்பன்சிகளுக்கு ஆபத்துள்ளதாகத் தெரிவிக்கப்படுகிறது.
# இசுட்ரோன்சியம்-90

**இசுட்ரோன்சியம்-90** அல்லது **இசுட்ரான்சியம்-90** (ஸ்டிரான்சியம்-90; Strontium-90) என்பது இசுட்ரோன்சியம் தனிமத்தின் கதிரியக்கமுள்ள ஓரிடத்தான் (இலங்கை வழக்கு:சமதானி) ஆகும். இதன் வேதியியல் குறியீடு <sup>90</sup>Sr. இது அணுக்கருப் பிளவு மூலம் உருவாகின்றது. அணு ஆயுதங்களில் இருந்தும் அணு விபத்துக்களின் போதும் ஏற்படும் சிதறலில் இவ்வோரிடத்தான் வெளிவிடப்படுகின்றது, இதைத்தவிர அணு ஆலைக் கழிவுகளிலும் உண்டாகின்றது. இசுட்ரான்சியம்-90 இன் அரைவாழ்வுக் காலம் 28.8 ஆண்டுகள்.  
தொழிற்துறையில் கதிரியக்கத் தனிமத்தின் தேவைக்காகவும், மருத்துவத்தில் சிறிய அளவுத் தேவைகளுக்கும் பயன்படுகின்றது. இது எலும்புகளைப் பாதிக்கும் ஒரு கதிரியக்கத் தனிமமாக இருப்பதால் புற்றுநோயை உண்டாக்கவல்லது.
# இசுட்ரோன்சியம்-90

## உயிரியல் விளைவுகள்

### உயிரியல் தொழிற்பாடு

இசுட்ரோன்சியம்-90 ஒரு "எலும்பு தேடி" ஆகும். இது காரக்கனிம மாழைகள் வகுப்பைச் சேர்ந்தமையால் கல்சியத்தின் வேதியல் தொழிற்பாட்டை ஒத்து உள்ளது. மாசுற்ற நீர் அல்லது உணவு மூலம் உடலை அடைந்த இசுட்ரோன்சியம்-90 இன் 70 - 80% கழிவகற்றல் மூலம் வெளியேறிவிடுகின்றது, ஒரு வீதமானது குருதியிலும் மெல் இழையங்களிலும் சேர, ஏறத்தாழ எஞ்சியிருக்கும் மிகுதி இசுட்ரோன்சியம்-90 எலும்புகளிலும் என்புமச்சையிலும் படிகின்றது. எலும்புகளில் இதன் தேக்கம் எலும்புப் புற்றுநோயையும் அதை அண்மித்துள்ள இழையங்களில் புற்றுநோயையும் உண்டாக்கும், இதைவிட குருதிப்புற்றுநோயும் உருவாகலாம். இசுட்ரோன்சியம்-90 உடலில் செறிவடைந்துள்ளதா என்பதை சிறுநீர்ப் பரிசோதனை மூலம் அறியலாம்.  
சீசியம் (<sup>134</sup>Cs, <sup>137</sup>Cs), அயோடின் (<sup>131</sup>I) ஓரிடத்தான்களுடன் சேர்ந்து செர்னோபில் அணு உலை விபத்தில் வெளிச்சிதறப்பட்ட மருத்துவ முக்கியத்துவம் வாய்ந்த கதிரியக்கத் தனிமமாக இசுட்ரோன்சியம்-90 விளங்குகின்றது. கல்சியத்தின் தொழிற்பாட்டை ஒத்து இருப்பதால் பாராதைராய்டு சுரப்பிகளில் உள்ள ஏற்பிகளில் இலகுவில் பிணைப்பை ஏற்படுத்திக்கொள்ளவல்லது.
# யொஃகான் இல்லிகெர்

*இல்லிகெர்* (**Johann Karl Wilhelm Illiger** - பி. நவம்பர் 19, 1775 - இ. மே, 1813), செருமன் நாட்டின் விலங்கியல் அறிஞன்.பூச்சியியல் துறையில், பல ஆராய்ச்சி முடிவுகளை வெளியிட்டவர். புருன்சுவிக் என்ற நகரில் வாழ்ந்தார். பெர்லின் அருங்காட்சியகத்தில் முக்கியப் பணிகளைச் செய்தார். இவரோடு ஆராய்ச்சியில் இணைந்த மற்றொரு செருமானிய அறிஞர், ஒப்மான்செக் ஆவார். இருவரது உழைப்பிலும், லின்னேயசு கொள்கைகள் வளர்ந்து ஓங்கின. குறிப்பாக குடும்பம் என்ற வகைப்பாட்டியல் கொள்கை தோன்றியது. இவர் Magazin für Insektenkunde என்ற இதழுக்கு ஆசிரியராக இருந்தார்.
# யொஃகான் இல்லிகெர்

## இவரின் இடாய்ச்சு மொழி நூல்கள்

- Beschreibung einiger neuer Käfer, in: *Schneider's entomologisches Magazin* (1794)
- Nachricht von einer in etlichten Gersten- und Haferfeldern um Braunschweig wahrscheinlich durch Insecten verursachten Verheerung, in: *Brauschweigisches Magazin* 50 (1795).
- *Verzeichniß der Käfer Preußens*. Entworfen von Johann Gottlieb Kugelann (1798)
- Die Wurmtrocknis des Harzes, in: *Braunschweigisches Magazin* 49-50(1798)
- Die Erdmandel, in: *Braunschweigisches Magazin* 2 (1799)
- *Versuch einer systematischen vollständigen Terminologie für das Thierreich und Pflanzenreich* (2006)
- Zusätze und Berichte zu Fabricius Systema Eleutheratorus. *Magazin fur Insektenkunde* 1. viii + 492 pp.(1802).
- Über die südamerikanischen Gürtelthiere, in: *Wiedemann's Archiv für die Zoologie* (1804).
- *Die wilden Pferde in Amerika*, in: Braunschweigisches Magazin 7/(1805).
- Nachricht von dem Hornvieh in Paraguay in Südamerika, in: *Braunschweigisches Magazin* 15-16 (1805).
- Nachlese zu den Bemerkungen, Berichtigungen und Zusätzen zu Fabricii Systema Eleutheratorum Mag. fur Insektenkunde. 6:296-317 (1807).
- Vorschlag zur Aufnahme im Fabricischen Systeme fehlender Käfergattungen. *Mag. für Insektenkunde* 6:318-350 (1807).
- *Prodromus Systematis Mammalium et Avium* (1811). என்ற இப்புத்தகம் லின்னேயசு வகைப்பாட்டினை முழுமையாக ஆராய்ந்து, குடும்பம் தோன்ற காரணமாக இருந்தது.
- Überblick der Säugthiere nach ihrer Vertheilung über die Welttheile. *Abh. K. Akad. Wiss. Berlin*, 1804-1811: 39-159 (1815).
# விக்கிப்பீடியா:விக்கித்திட்டம் இயற்பியல்

<big><font color=gray>**விக்கித்திட்டம் இயற்பியல் உங்களை வரவேற்கிறது**</font></big>
# விக்கிப்பீடியா:விக்கித்திட்டம் இயற்பியல்

## நோக்கம்

**இயற்பியல்** (இலங்கை வழக்கம்: பெளதீகவியல்) என்பது உலகின் இயல்பை, இயற்கையை ஆயும் அறிவியல் துறை ஆகும். குறிப்பாக இவ் அண்டம் ஆக்கப்பட்ட பொருட்கள், பொருட்களின் இயக்கம், மற்றும் அவற்றுடன் தொடர்புடையை ஆற்றல், விசை போன்றவற்றை ஆயும் துறை ஆகும். மின்சாரம், தானுந்து, கணினி என தற்கால உலகின் பல தொழில்நுட்பங்கள் இயற்பியலின் வளர்ச்சியால் உருவாகியவை ஆகும். ஆகையால் இயற்பியல் இன்றைய உலகை வடிவமைக்கும் மிக முக்கிய துறைகளில் ஒன்று.  
**விக்கித்திட்டம் இயற்பியல்** இத் துறை தொடர்பான கட்டுரைகளை மேம்படுத்தவும், புதிய கட்டுரைகளை உருவாக்குவதையும் நோக்கமாக கொண்டுள்ளது. இயற்பியல் துறைசார் வல்லுனர்களும், ஆர்வலர்களும், மாணவர்களும் இத் திட்டத்தில் சேர அழைககப்படுகின்றனர். உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும். இந்த திட்டத்தில் தங்களை இணைத்துக்கொள்ள இங்குள்ள 'பயனர்கள்' பகுதியில் தங்கள் பெயரை சேர்க்கவும்.
# விக்கிப்பீடியா:விக்கித்திட்டம் இயற்பியல்

## துணைத் துறைகள்

rod, illustrating the total internal reflection of light in a multi-mode optical fiber.]]
- **மரபார்ந்த இயந்திரவியல்** - Classical Mechanics
:* இயக்கவியல் - Dynamics
:* இயக்க விசையியல் - Kinetics
:* ஒழுங்கின்மை கோட்பாடு
:* நிலையியல் - Statics
:* திண்ம இயற்பியல் - Solid Mechanics
:* பாய்ம இயக்கவியல் - Fluid Mechanics  
- **மின்காந்தவியல்** - Electromagnetism
:* நிலைமின்னியல் - Electrostatics
:* மின்னியக்கவியல் - Electrodynamics
:* மின்னோட்டவியல் - Current Electricity
:* காந்தவியல் - Magnetism  
- ஒளியியல் - Optics
:* வடிவ ஒளியியல் - Geometrical Optics
:* இயற்பியல் ஒளியியல் - Physical Optics  
- ஒலியியல் - Acoustics  
- **சார்புக் கோட்பாடு** - Relativity
:* சிறப்புச் சார்புக் கோட்பாடு - Special Relativity
:* பொதுச் சார்புக் கோட்பாடு - General Relativity  
- **வெப்பஇயக்கவியல்** - Thermodynamics
:*புள்ளியியல் இயக்கவியல் - Statistical Mechanics  
- **அணு இயற்பியல்** - Atomic/Particle Physics
:* அணுக்கரு இயற்பியல் - Nuclear Physics
:* மட்டுவ இயற்பியல்/குவாண்டம் இயற்பியல்- Quantum Physics  
- வானியற்பியல் - Astrophysics
:* வானியல் - Astronomy
:* அண்டவியல் - Cosmology  
- புவி இயற்பியல் - Geophysics
# விக்கிப்பீடியா:விக்கித்திட்டம் இயற்பியல்

## பயனர்கள்

- விஜய நரசிம்மன்
- செல்வா (தனிமங்கள் திட்டம் நிறைவேறும் வரை சிறு பங்களிப்புகள்)
- பரிதிமதி
- தினகரன்
- ஸ்ரீஹீரன்
- முஹம்மது அம்மார்<sup>\உரையாடுக</sup>
- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup>
# விக்கிப்பீடியா:விக்கித்திட்டம் இயற்பியல்

## பணிகள்

இயற்பியலுக்கான இந்த விக்கித் திட்டம் புதியது என்பதை மனதில் கொண்டு முதலில் இத்திட்டத்தை சீராக்க வேண்டும்.  
- இயற்பியல் தொடர்பான கட்டுரைகளை கண்காணிக்க வேண்டும்.
- இப்பக்கத்தில் உள்ள இயற்பியல் துணைதுறைகள் பட்டியலை நுண்மையும் பரப்பும் கொண்டதாய், வளர்ந்து வரும் இயற்பியல் துறையின் வளர்ச்சிக்கு தக்கதாய் ஆக்க வேண்டும்.
- முதலில் அடிப்படை விதிகள், கோட்பாடுகள், கொள்கைகள் ஆகியவற்றை பற்றிய கட்டுரைகளை உருவாக்க வேண்டும்.